text: Tømrermester forsvundet
  01 februar 2012 kl. 09.04
  Politiet har endnu ikke fundet en 53-årig tømrermester fra Pottervej i Over Jerstal ved Haderslev. Han forlod sit hus, da der var opstået en voldsom brand i ejendommen tirsdag morgen.
  Et vidne så den 53-årig i sin bil tirsdag morgen klokken 7.40 i Vojens.
  Men siden har ingen set eller hørt fra manden.
  Hele den øverste etage af ejendommen udbrændte.
  Ejeren kørte væk i en grøn Toyota Picnic.
  Politiet mener, at han var deprimeret.
  